
Capitis  articulatio  cura  prima  et  secunda  colli  ver-* * 
tebra  est  firma,  fortis,  imo  validissima.  Occipitis 
enim  processus  condyloidei  in  cavitates  glenoidales 
profundiores  ceteris  vertebris  recipiuntur  et  liga- 
menta ipsa  majori  vi  gaudent,  ut  molem  totius  ca- 
pitis tum  sustineat  columna  vertebrarum  rectius  sta- 
biliusque,  tum  capitis  motum  illa  ligamenta  debite 
permittant,  dirigant  atque  firment.  Vertebrae  illae 
reliquae  non  modo  firmissime  connectuntur,  sed 
etiam  pluribus  variisque  ligamentis  vinciuntur,  ut 
extensionem  et  relaxationem  ad  certum  usque  gra- 
dum naturaliter  admittant,  motusque  varios  illorum 
ossium,  quibus  inseruntur,  dirigant,  modificent  atque 
securiores  reddant.  Hoc  modo  simul  cavetur,  ne 
medulla  spinalis,  pars  ad  vitam  sustinendam  tam 
necessaria,  a laesionibus  vel  compressionibus,  quae 
semper  maxima  damna  et  interdum  mortem  cele- 
rem inferunt,  detrimentum  capiat.  Propter  boc  fir- 
mum inter  caput  et  atlantem  connubium  luxationem 
ossis  occipitis  multi  auctores  plane  denegaverunt,  e.  g. 
Mauchart  1),  argumentis  anatomicis  innixus.  Illi  ad- 
stipulantur  Morgagnius  2)  et  Realdus  Columbas  quo- 


‘)  Halleri  disputationes  chirurgicae  selectae  T.  II,  pag.  559. 

*)  Dc  sedibus  cl  causis  morborum  cp.  LVI. 

Dc  rc  anatomica  T.  II.  c.  2. 

rum  hic  diserte  asseruit,  „natuFam  curasse,  ut  arti- 
culatio priorurr^  vertebrarum  validissiaiis  et  arctis 
contineretur  ligamentis,  quo  difficillima  evaderet  lu- 
xatio; falsamque  se  deprehendisse  ajebat  eorum  sen- 
tentiam, qui  existimant  in  suspensis  caput  luxari, 
quod  saepenumero  confirmaverat  Pataviis,  Romae, 
Pisis;  tantumque  esse  robur  ligamentorum  animad- 
vertit, ut  frangi  facilius,  quam  luxari  prima  verte- 
bra possit.”  Hisce  assentiunt  quoque  Heister  et 
Boyer  ille  „imperfectas  ut  plurimum  esse,  quae 
in  spina  dorsi  accidunt,  luxationes  asserit,  neque  pe- 
nitus excidere  quamdam  vertebram  sine  fractura  et 
me4ullae  laesione.”  Hic  affirmat,  „nisi  fractura  ver- 
tebrae antecesserit,  luxationem  ejusdem  non  obserr- 
vari.”  Ludwig  ipse  exemplum  a se  citatum  in 
dubium  vocat,  diceps:  „ Tenendum  tamen  est,  rer 
frigerium  sudantis  aegri  repentinae  morfis  causam 
quoque  existere  potuisse,  imprimis  cum  secantes 
medullae  spinalis  laesionem  sectione  non  detexe- 
rint: quam  ob  rem,  cum  causa  mortis  quodamr 
modo  dubia  redderetur,  sequeptia  monita  a nobis 
subjungebantur.  Quamquam  secantes  musculos  cer- 
vicis flaccidos  et  insignem  vacillationem  capitis  post 
mortem  annotaverunt,  pt  hujus  rei  causam  in  tanta 
primae  vertebrae  ab  occipite  diductione,  quae  ^di- 
gitum  admiserit,  se  ipvenisse  putarunt,  hanc  tamen 
sententiam  experientiae  anatomicae  prorsus  repu- 
gnare respeximus,  Prima  epim  vertebra  adeo  ar- 
cte cum  occipite  connexa  est,  ut  nunquam  et  ne 
ip  hoc  quidem  corpore  evenire  potuerit.  Quod  si 
vero  declararetur,  primani  yertebram  certo  ab  oq- 


Institutiones  cliirurgicae  p.  II,  I.  III.  c.  5. 

Lc<;ons  fle  Ciloyen  Jioycr  siir  les  m.iladies  <le^  os,  ivdi- 
gee»  en  un  traite  coni]>Icl  par  liichcrand  An.  XI.  11.  Vol.  8. 

*)  Adversaria  medica  practica  Vol.  II.  pars  I.  pag'.  261. 

cipite  deductam  fuisse,  insignis  ligamentorum  et 
partium  vicinarum  dilaceratio  simul  annotari  debu- 
isset, cujus  tamen  rei  nulla  mentio  in  sectionis  re- 
latione facta  est.  Cum  etiam  prima  vertebra  plane 
magis  et  adeo  arcte  ad  occiput  annexa  sit,  ut  se- 
cunda vertebra  prima  videatur,  inter  hanc  vero  et 
primam'  ad  arcum  posteriorem  in  naturali  statu 
hiatus  insignis  sit,  qui  digitum  admittit,  fallaciam 
hanc  a secantibus  admissam  fuisse,  non  sine  ratio- 
ne contendimus  et  subluxationem  vertebrarum  nul- 
lam fuisse.” 

Neque  observatio,  quam  Py/  memoriae  pro- 
didit, huc  pertinere  videtur,  symptomata  luxationis 
enim  ei  putabantur:  Mobilitas  capitis  praeternatu- 
ralis;  cute  remota,  extravasatum  quidem  non  ap- 
paruit, attamen  conjunctio  ossis  occipitis  cum  ver- 
tebra colli  prima  firmitate  carere  et  vertebra  prima 
dimota  videbatur. 

Attamen  observatio,  cujus  Schneider  2)  mentio- 
nem facit,  me  judice,  omnem  dubitationem  tollit: 
„Serva  quaedam,  inquit,  a scala  molae  decidit  cer- 
vicemque januae  limini  tam  vehementer  allidit,  ut 
illico  mortua  inveniretur.  Instituta  cadaveris  secti- 
one patebat,  vertebram  colli  primam  perfecte  esse 
luxatam.  Tota  facies,  collum  usque  ad  pectus  et 
integumenta  capitis  colore  rubro  coeruleo  suffusa 
erant;  ex  ore,  naribus  externis  aureque  dextra  san- 
guis niger  splssusque  profluxit.  Collum  facile  antror- 
sum  et  retrorsum,  nec  non  ad  latus  verti  poterat, 
et  caput  gravitati  suae  derelictum  ad  illud  tantum 
latus  inclinabatur,  quo  pondus  ejus  vergebat;  mitis- 


Aufsatze  und  Bcobaclitungen  aus  der  gcriclitliclien  Arz- 
nciwissenschaft.  6le  Samml.'  Berlin  87.  pag.  50. 

Henfce’ s Zeittchrift  fiir  Staatsarzneikunde.  6ler  JaLrgangi 
l*tes  Heft.  pag,  424. 

sima  quoque  rotaUone  atlantis  crepitus  audiebatur, 
tamquam  vertebra  prima  et  occiput  in  regione  fo- 
raminis magni  invicem  tererentur.  Cavo  cranii  aper- 
to, impressione  levi  ossis  bregmatis  excepta,  nil  ab- 
norme repertum  est;  omnia  vasa  tamen  piexusque 
choroideus  ubique  sanguine  turgebant.  Per  foramen 
magnum  atlas  prope  occiput  luxatus  mobilisque  sen- 
tiebatur, musculi  colli  neque  aliqua  violentia  com- 
pressi, neque  praeter  naturam  distracti,  sed  tantum 
coeruleo  rubri  inveniebantur.  Columna  vertebra- 
rum nudata,  nulla  ligamentorum  vicinorum  aut  mus- 
culorum, aut  vasorum  ruptura  animadverti  poterat 
et  luxatio  vertebrae  primae  completa,  sine  ejusdem 
fractura  (quamquam  plures  auctorum  id  fieri  posse 
dubitant)  observata  est  et  bacillus,  linearum  quatuor 
crassitiem  adaequans,  inter  luxatum  et  ab  occipite 
dimotum  atlantis  locum  adigi  potuit.” 

De  luxatione  quoque  reliquarum  vertebrarum 
auctores  dissentiunt.  Sic  Du  Verney  l)  „11  n’y  a,” 
inquit,  „ni  luxation  cornplette,  ni  incomplette  dans 
les  vertebres,  il  n’y  a que  diastase  par  rapport  aux 
cartilages.” 

. Hehenstreit  2)  etiam  subluxationem  quidem,  mi- 
jriime  tamen  veram  luxationem  defendit. 

Thedcn  2)  quoque  luxationem  vertebrarum  du- 
bitat. 

Peter  Frank  vix  unquam  completam  luxatio- 
nem vertebrarum  effici  putat* * 


*)  Casper:  Ueber  Verlctzungen  des  Riickenmarks  in  Hin- 
sicht  auf  ilir  Lethalitats-Verhallnlfs.  Berlln  1823.  8.  pag. ^26. 
Aus  Ruist‘s  Magazin  filr  dic  gesammte  Hcllkundc  Band  14.  3les 
Htft  S.  409  besonders  abgcdruckt. 

*)  Anthropplogia  forensis  Ed.  II.  Lips.  1753.  8.  pag.  467. 

Ncuc  Bemcrkungen  iind  Erfalirnngen  ^znr  Bcreicliertiiig 
der  Wundarzncikunst  und  Arzneigclabrtlieit  1/95.  8.  Cap.  XX. 

*)  Kleinc  Schiiftcn  praklischcn  Inballs.  Wien  9/.  8.  p.  291. 

Bell  vertebrae,  inquit,  quae  • columnam  ver- 
tebralem constituunt,  processuum  conjunctione  et 
ligamentis  fortibus  musculisque  tam  arcte  continen- 
tur, ut  vel  rarissime,  vel  nunquam  vi  externa  luxari 
possint,  nisi  simul  ^frangantur.  Omnino  exempla 
rara  sunt,  attamen  mihi,  quo  tempore  in  nosocomio 
Caritatis  Berollnensi  medico -chirurgi  inferioris  mu- 
nere functus  sum,  occasio  oblata  est,  casum  ejus- 
modi observandi.  Illustrissimus  Rudolphi  sectionem 
ipse  instituit  mihique  copiam  fecit,  de  hac  re  dis- 
serendi. 

Servo  cuidam,  annum  tricesimum  primum  agen- 
ti, constitutionis- robustae  die  XXV.  mensis  Novembr. 
sub  matutinam  horam  decimam  ad  nosocomium 
Caritatis  Berolinense  delato,  tres  horas  antequam 
recipiebatur,  saccus  hordeo  tosto  impletus,  pondus 
habens  ducentarum  et  quadraginta  librarum,  e ter- 
tia aedilicii  contignatione  delapsus,  dorsum  percus- 
serat tantaque  cum  violentia  regionem  interscapu- 
larem  affecerat,  ut  homo  protinus  corrueret  omni- 
que  mobilitate  destitueretur.  Misso  sanguine,  aeger 
ad  nosocomium  Caritatis  missus  est.  Extrinsecus, 
loco  excepto  dolorihco  in  scapularum  regione,  ni- 
hil laesionis  animadvertebatur,  vertebrae  dislocatae 
etiam  sentiri  non  poterant.  Penis  valde  erectus  us- 
que ad  mortem  rigidus  mansit;  extremitates  resolu- 
tae erant,  pulsus  plenus  et  tardus,  mens  integra 
quamquam  aeger  parum  verborum  fecit,  responsa 
tamen  ad  quaestiones  recta  et  sana  dedit;  faeces  et 
urina  invitae  secesserunt.  Quadraginta  hirudines 
parti  alfectae  applicatae  et  fomentationes  frigidae 
loco  dolenti  superimpositae,  ad  internum  usum  in- 
fusum florum  Arnlcae  imperatum  est.  Aegrotus  prae- 


behrb.  <1.  'Wundarzncikunst.  Lelpz.  1795,  5.TI».  pag.23. 

cipue  dolores  vehementes  in  pectore  conquestus,  sub 
vesperam  aliquid  jusculi’  appetiit.  Somnus  plane 
abfuit  et  valetudo  universa  usque  ad  mortis  horam, 
quae  eadem  nocte  placide  secuta  est,  non  in  me- 
lius restituebatur. 

Sectione  d.  I.  m.  Decembr.  instituta,  vertebram 
quintam  a sexta  ubicun(^ue  disjunctam  vidimus,  li- 
gamento intervertebrali,  ligamentis  flavis  omnibus- 
que  reliquis  ruptis,  nuspiarn  autem  osse  fracto,  quod 
suspicari  licebat.  Ligamentum  intervertebrale  cor-^ 
pore  quoque  avulsum  non  erat,  sed  partim  super- 
ficiei vertebrae  quintae  inferiori,  partim  superficiei 
vertebrae  sextae  superiori  adhaesit.  Musculi  nusquam 
rupti  erant,  quo  factum  est,  ut  vertebrarum  colli 
disjunctarum  connubium  servaretur;  musculi  longi 
colli,  recti  antici  longiores  et  scaleni  a parte  antica 
situm  vertebrarum  tuebantur,  idem  effecerunt  mus- 
culi colli  a parte  postica;  musculi  sanguine  erant 
suffusi,  minus  autem  in  parte  antica,  partim  quia 
cadaver  supinum  jacuerat,  partim  ictus  in  dorsum 
primam  et  vehementissimam  vim  exseruerat.  Me- 
dulla spinalis  eo  loco,  quo  ruptura  ligamentorum 
exstitit,  pressa,  dura  mater  tamen  integra.  Verte- 
brarum trium  superiorum  processuum  obliquorum 
apices  diffracti  erant.  Nusquam  praeterea  in  spina 
vertebrarum  aliquid  observatum  est,  quod  ad  lae- 
sionem pertineret, 

Exempla  ei  analoga,  quod  modo  descripsi,  plu- 
res  obtulerunt  auctores.  Boimet  l)  „Ruslicus  quidam,” 
inquit,  „ex  arbore  decidit,  cervicisque  vertebram  se- 
cundam prope  atlantem,  (ut  ex  mortui  sectione  ob- 
servavimus,) luxatam  habens,  hoc  modo  per  quam 
plurimos  dies  vixit:  ubi  alios  brevi  temporis  spatio 


Scpulclirclura  T.  III.  LIbj  IV.  Scct.  VI,  Obs,  I.  pag.  427. 

mortuos  vidimus,  quamquam  admodum  magna  es- 
set luxatio.” 

Casus  alter  traditur  a Petito  Puerum,  sep- 
tennem fere,  vir  quidam  animi  lususque  gratia,  ca- 
pite sic  prehendit,  ut  altera  manu  sub  mentum  pue- 
ri, altera  super  occiput  applicata,  sustulerit.  Puer, 
pedibus  vix  e terra  sublatis  in  aere  suspensus,  re- 
niti corpusque  plurimum  agitare  coepit,  capiteque 
luxato  confestim  mortuus  est.”  Mauchai't'^'):  „ln  con- 
flictu ebriorum  nocturno  rusticus  quadratus  accepit 
aliquot  ictus  circa  caput,  et  duriora  veritus,  aufugit 
ea  pernicitate  pedum,  quae  vel  celerrime  decurren- 
tem equum  anteverterit.  Hic  spatium  semihorae 
emensus  domumque  reversus,  exuta  superiori  tuni- 
ca, admota  scala  petit  cubiculum  amasiae  puellae, 
et  ibidem  aliquamdiu  commoratus,  ordinem  rixarum 
recensens,  ac  de  se  nihil  quicquam,  sitim  si  exci- 
pias, conquestus.  Reversus  eadem  via  domum  150 
prope  passuum  scalam  secuVn  asportavit.  Elapsa 
abhinc  hora,  in  lecto  accumbente  una  frafre  juniori, 
corripitur  convulsionibus,  et  spatio  quatuor  hora- 
rum praesentibus  parentibus  moritur.  Corpus  ex- 
anime a medico  vicino  legaliter  apertum,  exhibet 
sanguinem  extravasatum  hic  illic  sub  cute  capillata 
et  pericranio,  item  super  dura  matre  circa  os  tem- 
porale sinistrum  aliquot  uncias  sanguinis  nigri  gru- 
mosi,  hic  illic  contusionum  vestigia  in  dura  matre 
parvamque  interioris  cranii  tabulae  fissuram  in  con- 
finio suturae  lambdoideae  et  sagittalis:  Vasa  piae 
matris  sanguine  grumoso  infarcta;  super  principio 
medullae  spinalis  guttas  12  — 15  sanguinis  grumo- 
si:  Sugillationem  cutis  et  rnusculorurri  in  nucha: 


Tialtd  (Ics  malA(]Ies  des  os.  8.  Paris  1723.  T.  I.  p.  67. 

^"^■111000  michac  in  HuUer.  Disput.  clilrurg.  sclccl. 
T,  II.  §.  XIII.  pag.  361,  1 b ^ 

Luxationem  sive  secessum  vertebrae  atlantis  et  epir 
strophei,  qui  pollicem  facile  admisit,  cute  quamquam 
integra:  tertiam  quartamque  colli  vertebram  vacil- 
lantes quidem,  sed  tamen  adhuc  connexas.’’ 

Alter  casus  ab  eodem  auctore  observatus  hic 
est:  „Veredarius,  aet.50.  ann.  quadratus,  ebrius,  noc- 
tu circa  decimam,  scalas  aedium  descensurus,  prae- 
ceps super  antennam,  qua  descendentes  tamquam 
sustentaculo  utuntur,  in  aream  delapsus,  nemine  ad- 
vertente. Per  horam  fere  sibi  minime  conscius, 
jacet  capite  antrorsum  inclinato  et  semper  propen- 
dente: deportatur  in  stabulum  vicinum:  mane  sen- 
suum adhuc  expers,  defertur  in  hypocaustum,  ma- 
nibus pedibusque  vere  resolutus,  qui  prius  saltem 
e crapula  videbatur,  faeces  alvinas  et  vesicales  di- 
misit nescius.  Circa  meridiem  ad  se  redit,  nonnisi 
de  nuchae  cordisque  dolore  conquestus,  Circa  un- 
decimam noctis  moritur  placide.  Nulla  antea  ex- 
cretio  sanguinea,  respiratio  satis  adhuc  libera,  mane 
pulsus  myurus,  vesperi  sensibilior.  Caput  iterum 
moverat,  sed  non  sine  nuchae  dolore.  Primarius 
aulae  chirurgus,  Dr.  Belair  secuit  cadaver  spectanti- 
bus D.  D.  Goeckelio,  Flanero,  chirurgo  cubiculario 
liamherg  meque  ipso,  aliisque.  Nulla  laesio  externa 
per  totum  spinae  tractum,  nulla  ecchymosis.  Vasa 
durae  matris  turgidissima.  Exemptis  cerebro , ce- 
rebello et  medulla  oblongata,  sanguinis  fluidi  pro- 
tinus larga  effusio  et  promanatio  e magno  foramine 
occipitis.  Nulla  alia  laesionis  vestigia.  Cutem  in 
nucha  detractam  excepit  lata  et  profunda  inter  mus- 
culos sugillatio  sanguinisque  stasis.  Luxatio  notabi- 
lis quartae  colli  vertebrae  a quinta,  sic  ut  apophy- 
sis spinosa  ulriusque  vertebrae  tantum  distaret  ab 
altera,  ut  pollex  facillime  potuerit  huic  inseri  in- 


*)  L.  c.  §.  12.  pag.  360. 

terstitio.  Nulla  ossium  fractura.  In  latere  etiam  et 
anterius  vertebrae  adhuc  connectebantur.  ” 

Zittmann  Miles,  inquit,  servam  multis  ver-r 
beribus  ad  cervicem  applicatis  ita  vexabat,  ut  humi 
procumbens,  aliquod  post  tempus  animam  exspira- 
ret. Secto  corpore,  vertebram  colli  secundam  a 
tertia  luxatam  conspeximus.  Schaarschmidt  2);  Ser- 
vum, ait,  equinarium  quendam  corruisse  et  mor- 
tuum inventum  esse.  Quo  inciso,  vertebra  colli  se~ 
eunda  luxata  reperta  est.  Kiihn  3)  haec  proponit: 
Puer  tredecim  annos  natus,  everso  curru  dejectus, 
illico  mortuus  est.  Secto  cadavere,  atlantem  a ver- 
tebra secunda  plane  avulsum  animadverterunt. 

Schaak:  „ Miles  annum  trigesimum  octavum 

agens,  sub  vesperam  ebrius  d.  X.  mens.  Novembris 
a scala  satis  alta  in  pavimentum  saxeum  decidit. 
Dominus  aedium  delapso  auxilium  laturus,  cervice 
antrorsum  curvata,  facie  retrorsum  versa,  capite  in- 
ter pedes  inserto  cubantem,  sensuum  impotem,  om- 
nisque  motus  expertem  reperit.  Caput  ad  omne 
latus  potuit  moveri.  Cum  chirurgus  infelicem  ve- 
stibus exueret  et  collare  solveret,  qua  occiput  cum 
vertebra  colli  prima  connectitur,  insolitam  et  cir- 
cumscriptam prominentiam  animadvertit,  quam  lur 
xationem  existimabat.  Repositionem  facturus,  ho- 
minem in  terra  collocari  curavit,  sed  frustra  opera- 
tionem expertus  est. 

Cadaveris  sectio  ligamenta  processus  dentifor- 


*)  Medicina  forensis  Cent.  IV.  Cas.  V.  pag.  861. 

Medicinisclic  und  Chlrurglsche  Berlinischc  Nachiichten. 
Bcrlin  1739.  Ir  Jahrg.  5s  Stiiclc.  pag.  35. 

Sanmilung  mcdlclnischer  Gutachten.  Brcslau  und  llirscli- 
berg  1779.  8.  pag.  109. 

Mursinna^s  Journal  fiir  Chirurgle,  Arznclkundc  und  Ge- 
burtshulfc.  2r  Bd.  2s  St.  pag.  149. 

mis  epistrophei  avulsa  obtulit  eundemque  proces- 
sum corpore  in  caput  lapso,  nimio  pondere  a fa- 
cie ovali  cartilaginea  atlantis  esse  detrusum,  edocuit. 

Referam  exemplum  a Ludau'gio  traditum: 
„Fratres  discordes,  rixa  commoti  ad  luctam  tran- 
sierant, quorum  alter  manum  alterius  capillis  ita 
implicavit,  ut  eum  diu  per  conclave  raperet.  Ac- 
cedente amico,  qui  eos  divellere  annitebatur,  is, 
cujus  caput  vehementer  tractum  est,  subito  mortuus, 
in  brachia  amici  concidit,  nec  venaesectio  aliaque 
a chirurgo  adcito  applicata  remedia,  mortuum  in 
vitam  reducere  potuerunt.  In  sectione  legali  nulla 
vestigia  externae  laesionis  animadvertebantur;  in 
dorso  tamen  et  reliquo  corpore  ex  stagnante  san- 
guine livor  apparebat;  sed  alba  linea  collum  eo  in 
loco  cingebat,  ubi  fascia  consueta  colli  strictius  ap- 
posita erat.  Inter  musculos,  a capite  ad  collum  et 
ad  scapulas  quoque  affixos,  magna  quidem  extrava- 
sati  sanguinis  copia  reperiebatur,  major  tamen  sub' 
cute  capitis.  Calva  remota,  cava  cerebri,  ventriculi 
ejus  anteriores  et  plexus  choroideus,  in  iis  haerens, 
nec  non  ventriculus  tertius,  sero  et  sanguine  stag- 
nante repleta  erant  et,  quamquam  in  ventriculo 
quarto  et  circa  cerebellum  sanguis  extravasatus  non 
reperiebatur,  venae  tamen  circa  medullam,  oblon- 
gatam ad  foramen  occipitale  usque  sanguine  tur- 
gebant. In  disquisitione  vertebrarum  colli,  tertia 
a quarta  ad  duarum  vel  trium  linearum  distantiam 
secesserat.  In  reliquis  cavitatibus  nulla  evidens  lae- 
sio reperiebatur,  ventriculus  et  intestina,  cibo,  potu 
et  multis  flatibus  distenta,  vasa  lienis  brevia  turgida, 
cor  autem  flaccidum,  ventriculi  et  auriculae,  nec 
non  vasa  descendentia,  sanguine  vacua  erant.” 


I.  c.  pag.  259. 

Charles  Bell  1):  D.  XXIX  Mens.  Martis  1815. 
Auriga  ad  nosocomium  ferebatur,-  per  homines  eum 
deportantes  ,modo  confusa  comperire  licuit;  omnes 
tamen  consenserunt,  miserum  jugalibus  anterioribus 
vectum,  motu  vehementi  subitaneo,  prona  cervice 
in  viam  decidisse.  Vir  paulo  inebriatus  luculenter 
describere  non  -potuit,  quid  sibi  acciderit.  Ad  no- 
socomium delatus  erigebatur,  pedibus  autem  insis- 
tere non  poterat,  sed  suffultis  axillis,  crura  vacillan- 
tia traxit. . Eodem  tempore  dolores  crurum  conque- 
rebatur, nulla  tamen  laesio  eorum  observabatur. 
Inter  scapulas  autem  tumor  quidam  et  cutis  deco- 
loratio exstitit.  Nonnulli  adstantium,  rotam  vehiculi 
vacui  super  ejus  dorsum  actam  esse,  retulerunt.  In- 
terposito autem  die,  non  amplius  dolorem  hujus 
partis  aeger  conquestus  est.  Hirudines  in  dorso  at- 
que inter  scapulas  collocabantur  et  alvus  ducebatur. 

Totam  deinde  per  hebdomadem  sine  ullis  pa- 
ralyseos  signis  aeger  jacuit.  Octavo  die  subito  con- 
vulsionibus totius  corporis  corripiebatur,  quae  misso 
sanguine  aliquantum  sedabantur;  mens  integra  man- 
sit, quamquam  os  clausum  erat;  pulsus  fortis  appa- 
ruit. Tertia  hora  post  primam  sanguinis  missionem, 
convulsiones  majori  cum  violentia  redierunt  et  no- 
vam sanguinis  missionem  expostulabant.  Aliquot 
horae  minuta  post  sanguinis  secundam  detractionem 
maxilla  inferior  magna  cum  velocitate  movebatur, 
isteque  motus  mirificus  fere  per  quinque  horae  mi- 
nuta protrahebatur,  clamante  aegroto,  loqui  se  posse. 
Ab  hoc  inde  tempore  maniacum  esse  intellexerunt, 
verba  ejus  enim  delirii  communis  speciem  prae  se 
non  tulerunt;  ceteroquin  aegrotus  non  plane  para- 


Beobachuingcn  ilber  Brucb  und  Vcrrcnkting  des  Biirk- 
grats.  \nllarlefs:  Kbcinische  J.ihrbucber  der  Mcdicin -mid  Clii- 
rqrgic.  Bonn  1826.  2r  Bd.  2s  St.  pag.  88. 

lysi  se  affectum  esse  ostendit,  vim  enim  duobus 
validis  opus  erat,  qui  eum  in  lecto  continerent. 
Hora  praeterita,  quieti  indulsit.  Postero  mane  men- 
tis iterum  compos  fuit;  tertio  die,  praegressis  con- 
vulsionibus, molestias  brachiorum  motu  inductas  con- 
questus est,  quorum  sensibilitas  paulatim  interiit, 
quamquam  usus  redditus  erat.  Vixit  inde  fere  per 
hebdomadem,  viribus  magis  labantibus  et  charactere 
febris  typhodis  magis  eminente.  Die,  quae  mortem 
antecessit,  mentis  perfecta  integritas  fuit  et  crurum 
sensibilitas  rediit. 

Cerebrum,  instituta  sectione  diligenter  exami- 
natum, praeter  extravasatum  inter  arachnoideam  et 
piam  matrem,  nihil  notatu  dignum  obtulit.  Mus- 
culis lateralibus  circa  infimam  colli  vertebram  in- 
cisis, parum  puris  inter  vertebras  profluxit,  Verte- 
bra colli  infima  a suprema  dorsali  plane  disjuncta 
magnumque  interstitium  inter  utramque  vertebram 
apparuit.  Ligamentum  intervertebrale  plane  ruptum 
et  ubique  multa  puris  copia  circumfusum  fuit.  Po- 
stice pus  usque  ad  scapulam,  antice  usque  ad  oeso- 
phagum dimanavit.  Indagatio  spinae  vertebrarum 
pus  totam  per  ejus  longitudinem  usque  ad  caudam 
equinam  demissum  esse,  docuit.  Ab  eodem  auc- 
tore^) hoc  exemplum  observatum  est:  Vir  quidam 
currulum  agens,  non  sine  contentione  eum  a media 
via  ad  semitam  divertere  diutius  frustra  conatus  est. 
Impe(iimento  tandem  superato,  curruloque  a via 
deflexo,  mentum  ejus  lapidi  angulari  illidebatur. 
Motus  ei  extemplo  auferebatur,  et  quamquam  de 
vestigio  ad  nosocomium  deferretur,  tamen  in  itinere 
exspiravit.  Inciso  cadavere,  haec  in  conspectum  pro- 
dierunt: Vertebrae  secundae  processus  odontoideus 

a 


*)  I.  c.  p.  93. 

a ligamentis,  situm  ejus  sustinentibus,  avulsus,  liga- 
mentum transversum  dimotum  erat  et  processus 
dentiformis  medullam  oblongatam  compressit. 

Observatio  ab  Ehrlich  memoriae  prodita  et 
saepius  citata,  haec  est:  Captivum,  ait,  decimum 
sextum  annum  agentem,  sacco  onustum,  libras  cen- 
tum et  sexaginta  farinae  continente,  a scala  deci- 
disse et  sensuum  expertem  procubuisse.  In  parte 
colli  antica  epistropheus  instar  prominentiae  repe- 
rlebatur,  caput  ad  omne  latus  gravitatis  leges  seque- 
batur, oculi  prominebant,  lingua  ex  ore  propende- 
bat, ex  quo  multum  spumae  sanguineae  profluxit, 
maxilla  inferior  dependebat,  venae  colli  sanguine 
turgebant,  extremitates  resolutae  videbantur,  respi- 
ratio stertorosa,  pulsus  debilis  vix  manifestus  erant, 
faeces  invitae  secedebant.  Ehrlich  nullam,  inquit, 
dubitationem  recipit,  processum  atlantis  obliquum- 
inferiorem  unius  lateris  ex  articulatione  processus 
obliqui  superioris  epistrophei  discessisse,  et  promi- 
nentiam, quae  in  sinistra  antica  colli  parte  observa- 
batur, finxisse  epistropheum.  Multjs  agitationibus 
atque  encheiresibus  adhibitis,  tandem  contigit,  ut 
vertebrae  cum  strepitu,  qui  ab  omnibus  adstantibus 
audiri  poterat,  in  articulationes  redigerentur;  quo 
facto,  prominentia  evanuit,  caput  iterum  stetit,  lim 
gua  retrahebatur,  maxilla  inferior  attollebatur,  bra- 
chiaque moveri  incipiebant,  aegrotus  autem  somno 
oppressus  videbatur  et  pupillae  valde  dilatatae  ma- 
nebant; pulsus  frequens  et  irregularis  erat,  interro- 
gatus aeger  nihil  respondebat  Postea  dolores  ve- 
hementes et  insignis  tumor,  usque  ad  pectus  perti- 
nens, qui  originem  a sanguine  extravasato  ducere 
videbatur,  in  collo  adparuerunt,  Quatuordecim  die- 
bus elapsis  aeger  sanatus  est. 


Cliirurgisclic  Bcobachtimgcn.  hcipzig  1815.  8.  11.  p.  199. 
' 2 

Joh.  Bond  1)  quoque  luxationem  vertebrarum 
sine  earum  fractura  observavit. 

Alia  exempla  luxationis  vertebrarum  colli  legun- 
tur ad  TV^altheriim  2).  Rustico  cuidam  rota  currus 
haud  onusti,  sed  gravis,  super  cervicem  acta  est, 
quamobrcm  aeger,  duabus  praemissis  venaesectioni- 
bus,  tertio  die  ad  nosodochium  deferebatur. 

Symptomata:  Paralysis  extremitatum  superio- 
rum et  inferiorum  apparuerunt,  ita  ut  in  his  anae- 
sthesia, in  illis  legitimus  sensibilitatis  gradus  animad- 
verteretur; paralysis  musculorum  abdominis,  respira- 
tio stertorosa,  genarum  rubedo  paululum  coerules- 
cens,  mentum  antrorsum  et  sursum  aliquanto  dis- 
tractum, retentio  urinae,  excretio  alvi  involuntaria, 
pulsus  fortis  et  irregularis  exstiterunt;  sopor,  delb 
rium,  vomitus  singultusque  abfuerunt.  Quamquam 
nullibi  externa  cervicis  laesio  animadvertebatur,  tu- 
more levi  excepto,  symptomata  tamen  supra  dicta, 
morbum  medullae  spinalis  significabant.  Sanguinis 
libra  e brachio  detracta,  et  catheteris  ope  nonnullae 
urinae  saturatae  librae  evacuatae  viginti  quatuor  hi- 
rudines nuchae  applicatae  et  alternis  horis  grana  tria 
Calomelanos  exhibita  sunt.  Hora  praeterita,  iterum 
vena  incisa  et  libra  sanguinis  detracta  est,  quo  facto 
pulsus  regularis  evadere  videbatur.  Vesicatorium 
pectori  est  impositum.  Singulis  horis  tamen  respi- 
ratio difficilior  reddebatur  et  stertor  augebatur,  ea- 
demqu*  nocte  aeger  exstinctus  est. 

Sectio  cadaveris.  Integumenta  capitis  paululum 
tumida  et  rubefacta  erant,  oculi  subsidebant,  bulbus 
ipse  collapsus  et  pupilla  coarctata,  cornea  paulo  suf- 

Case  of  (lislocation  of  the  Spine  in  The  Medicat  and 
Physical  Journal.  January  to  May. 

Ueber  die  Verrcnkung  der  Halswirbcl  In  V.  Graefe’s  u. 
JValthcr^s  Jonmal  fur  Chirurgie  und  Augcnhcilkundc.  3r  Band. 
3s  llcft.  pag.  201. 

fusa.  E naribus  pauxillum  sanguinis  muco  mixti  pro- 
fluxit. Labia  valde  appropinquata,  utraque  maxilla 
adeo  compressa  fuerunt,  ut  tantum  vi  adhibita,  li- 
neas aliquot  diduci  possent.  Partes  colli  molles, 
praecipue  cervicis,  paulo  tumidae  et  rubefactae  ap- 
paruerunt, in  latere  regionis  lumbaris  dextro  exco- 
riatio  parva  animadvertebatur,  quae  etiam  in  cluni- 
bus 'sinistris  reperiebatur;  subter  utraque  extravasa- 
tum  sanguineum  exstitit.  Integumenta  communia 
dissecantibus  multum  sanguinis  e vasis  obtrudeba- 
tur, dura  mater  firmiter  ossibus  cranii  adnata,  inter 
membranas  cerebri  paululum  seri  et  nonnullis  in 
locis  lympha  phlogistica  eflusa  erat.  Vasa  cerebri 
sanguine  turgebant,  et  substantia  tam  cerebri  quam 
cerebelli,  largiore  perfusa  erat  sanguine  quam  statu 
normali,  in  ventriculis  cerebri  pauxillum  seri,  in, 
dextro  tantum  inter  corpus  striatum  thalamumque 
nervorum  opticorum  aliquid  lymphae  phlogisticae 
effusum  fuit. 

Canalis  verlehralis.  Sectis  integumentis  commu- 
nibus, nuchae  musculi  multo  sanguine  scatentes  in- 
veniebantur. Sugillatio  usque  ad  colli  vertebram 
octavam  utrinque  porrigebatur.  Remotis  colli  dor- 
sique musculis,  statim  connubium  inter  colli  quin- 
tam et  sexlarn  vertebram  sublatum  apparuit,  cum 
lineas  aliquot  distarent,  caputque  cum  vertebris, 
supra  hunc  locum  sitis,  facillime  ad  rotationes  se 
micirculares  compelli  posset.  Ligamenta  capsula- 
ria, flava  et  interspinalia  ab  hisce  vertebris  erant 
divulsa.  Praeterea  totus  columnae  vertebrarum  ca- 
nalis inter  duram  matrem  et  parietem  osseum  san- 
guine extravasato  plenus;  medulla  spinalis  ipsa  in 
vertebrae  secundae  et  tertiae  regione  secundum  lon- 
gitudinem expansa  et  distracta,  igitur  diametrus  trans- 
versalis eo  loco  multo  minor.  Sub  eodem  loco  in 

2* 


latere  dextro  pia  mater  rupta,  medulla  spinalis  ex- 
trorsum  turgida,  parvum  ovalem  tumorem  finxit. 

In  superficie  medullae  spinalis  externa  subter 
loco  ante  dicto,  inter  medullam  et  piam  matrem 
aliquid  sanguinis  extravasati  reperiebatur.  Patefacto 
thorace,  pulmones,  praecipue  eorum  fines  postremi, 
multo  scatebant  sanguine,  sinister  cum  costis  coa- 
luerat; in  cavo  thoracis  ipso  aliquot  seri  subribi- 
cundi  unciae  indagabantur. 

Observationem  fere  similem  refert  Paietta  l): 
„Pedissequus  Mediolanensis  laqueo  sibi  vitam  in- 
tercidere tenlavit  biennio  antea,  quam  in  casum 
incideret,  quem  mox  sum  narraturus.  Proximiores 
ejus  domus  incolae,  cum  scelus,  quod  patrabat,  prae- 
vidissent, occurunt,  atque  prorsus  incolumen  servant. 
Die  20.  augusti  1803  in  nosocomium  invectus  est  ob 
totius  corporis  paralysin,  mentis  duntaxat  facultati- 
bus, et  loquela  non  amissis.  Decumbebat  cervice 
ad  dextram  intorta,  et  capite  paullo  in  dorsum  re- 
clinato, ajebatque  se  e lecto  delapsum  fuisse  capite 
Retrorsum  flexo.  Quod  mihi  suspicionem  movit,  il- 
lum reapse  sibi  necem  intentasse,  corpus  retrorsum 
pervertendo,  cervicemque  in  arcum  inflectendo,  unde 
caput  pavimento  innixum,  veluti  puncto  immobili, 
corpus  autem  ex  altera  parte  mobile  punctum  con- 
stituens, cervicemque  inter  duas  potentias  interci- 
piebant; ex  quo  id  accidere  debuit,  ut  cervicis  arcus 
inter  duas  potentias  aequlpollentes  disruraperetur. 
Arduum  vero  erat  judicare,  qualis  quanlaque  noxa 
ad  ejusmodi  contorsione  inducta  fuerit;  sed  non  diu 
perplexus  haesi ; nam  exeuiite  mense  ipse  quocjuo 
confestim  exivit  e vita. 

Defuncti  examen  coeptum  fuit  a parte  antica 

*)  Excrciutiqncs  pathologicae  Mctliol.  1820,  4.  T.I,  Cap.XV. 
pag.  237. 

colurtinae  vertebralis,  et  remotis  musculis,  illico  de- 
prehendi taeniam  ligamentosam  et  periosteum  a ter- 
tiae et  quartae  cervicis  corporibus  secessisse,  terli- 
amque  vertebram  una  cum  cartilagine  intermedia 
ab  quarta  avulsam  fuisse,  atque  hanc  sejunctionem 
ita  fuisse  comparatam,  ut  lacerationem  potius  re- 
praesentaret; vertebrae  vero  ab  invicem  oblique  re- 
cedebant sic,  ut  tertia  colli  cum  superiori  cervice 
dextrorsum,  quarta  cervicis  cum  reliqua  spina  sini- 
strorsum essent  promotae.  Cartilagines,  quae  orbes 
quartae  et  quintae  cervicis  nectunt,  inflammatione 
correptae.  Sub  latissimo  dorsi,  aliisque  musculis 
sanguis  multa  copia  effusus,  dispersusque  ad  verte- 
bras usque  cernebatur.  Sed  et.  ipsa  medulla  cum 
suis  involucris  quodammodo  rigida  a suffuso  san- 
guine turgebat,  et  trium  vertebrarum,  scilicet  3,  4, 
5 orbes  interius  sic  rubro  latice  imbuti  erant,  ut 
eoruni  pars  spongiosa, ' quamvis  detersa,  aut  rube- 
ret, aut  livesceret.” 

Hisce  traditis,  finem  impono  opusculo  inaugu- 
rali  lectoresque  benevolos  veniam  mihi  daturos  con- 
fido, quod  non  fusius  hanc  rem  pertractaverim. 
Etenim  ad  opus  hoc  amplificandum  plures  obser- 
vationes adjici  necesse  fuit,  quod  supervacuum  mihi 
visum  est,  quum  exempla  allegata  id  satis  probent, 
quod  probandum  existimavi. 


VITAE 

ET 

STUDIORUM  CURSUS, 

EX  DECRETO 

t 

GRATIOSI  MEDICORUM  ORDINIS  ADJECTUS. 


Ego,  Joannes  Fridericus  Ludovicus  Rauch,  Berolini  dic 
XXVllI  M.  Julii  a.  MDCCCIII  patre  dilectissimo  Gui- 
lelmo  matre  optimo  e gente  Kummert  natus,  confessioni 
addictus  sum  evangelicae.  Primis  literarum  elementis 
instructus  per  septem  annos  gymnasium  Berolinense, 
qnod  in  urbe  patria  duce  Illustr.  Bellermann  floret,  fre- 
quentavi, ibique  literis,  quae  ad  studia  academica  viam 
parant,  vacavi.  Mense  Aprili  MDCCCXXlV  Inter  cives 
Instituti  rCgii  medico- chirurgici  Frlderlco- Guilelmani 
receptus,  per  septem  semestria  bisce  interfui  praelectio--- 
nibus  virorum  summorum : 

Illustr.  Rudolphi  de  methodologia  et  encyclopaedia 
medica,  de  anatomia  corporis  humani  universa,  de  ana- 
tomla  dentium  et  organorum  sensuum  disserentem  au- 
divi. De  osteologla,  syndesmologia  et  anthropologia 
forensi  Illustr.  Knape  interfui  praelectionibus.  Eodem 
atque  Illustr.  Rudolphi  praeceptoribus  in  arte  cadavera 
rite  secandi  gavisus  sum,  Historiam  naturalem  univer- 
sam, botanicen  et  toxicologiam  Illustr.  Link,  Zoologiam, 
Illustr.  Lichtenstein^  pbysicen,  chemiam  et  pbarmaciam  ^ 
Cei.  Turte  et  Illustr.  Hermhstaedt  mihi  tradiderunt.  Ana- 
tomiam  comparatam  et  physiologiam,  nec  non  anatomiam 
pathologicam  Illustr.  Rudolphi  me  docuit,  neque  defui 

scholis  Cei.  Eck  de  physiologia,  Pathologlae  genera- 
lis, semlotices  Illustr.  Fr.  Hi^elaiid^  therapiae  tam  ge- 
neralis quam  specialis  Illustr.  Jllustr.  et  Fr.  Hufe- 
land.)  pathologiae  specialis  praecepta  nec  non  mentis 
morborum  et  syphiliticorum  curam  Illustr.  Horn  mihi 
exposuerunt.  De  materia  medica  Cei.  .Osann.,  de  arte 
formulas  medicas  rite  concinnandi,  Illustr.  Knape  atque 
Cei.  Casper  disserentes  audivi.  Celsi  de  medicina  et 
BurseriI  libros  Cei.  Hecker  mihi  interpretatus  est.  De 
Chirurgia  generali,  fasciarum  applicatione,  de  ossibus 
fractis  et  luxatis,  arteque  obstetricia  tam  theoretica,  quam 
practica  Illustf.  Kluge  scholas  adii,  Ophthalmiatricen 
Cei.  Juengken,  chirurgiam  specialem  Illustr.  Rust.,  aklur- 
glam  Illustr,  de  Graefe,  Rust  et  Kluge  mlbl  tradiderunt. 
Clinica  medica  et  chirurgica  Illustr,  vir.  VK.  Hufeland, 
Neumann,  Rust  et  de  Graefe  frequentavi. 

Studiis  hisce  peractis , medico  - chirurgi  inferioris 
munere  in  nosodochlo  Caritatis  Berolinensi  per  annum 
functus  sum.  Jam  vero  tentaminibus  philosophico,  me- 
dico, atque  examine  rigoroso  coram  gratiosi  medicorum 
ordl/ie  absolutis,  spero,  fore,  ut  hac  dissertatione  pu- 
blice defensa,  summi  in  medicina  et  chirurgia  honores 
rite  mihi  concedantur.  Quo  facto,  Potisdamlam  ut  me- 
dici militaris  officiis  satisfaciam,  me  conferre  iussus  sum. 


THESES  DEFENDENDAE. 


I. 

Exanihemala  acuta  pro  crisi  habenda  sunt, 

II, 

Arca,  arena  impleta,  ad  cruris  fracturam  sanandam 
sufficit. 


III, 

In  idceribus  curandis  maxime  esse  ad  dyscrasidm  respi- 
ciendum contendo. 


IV. 

Quistjue  abscessus  magna  incisione  aperiendus. 


